《鸠巢醝台乳白雏二驯扰可玩作瑞鸠歌》
明代·黄衷

闽中醝台昼如水，台畔荔丛光薿薿。七子巢昏雨脚斜，两片天薿雪花起。

耿耿西沦太白精，寒林弄日试春鸣。素鸾且莫妒颜色，舂锄琐细鱼梁横。

江南书客弁伊骐，晨风吹鬓数茎丝。临淮孝子鹄头诏，勿逐金钩变化为。

作者简介：明广东南海人，字子和。弘治九年进士。授南京户部主事，监江北诸仓，清查积年侵羡，得粟十余万石。历户部员外郎、湖州知府、晋广西参政，督粮严法绳奸，境内肃然。后抚云南，镇湖广皆有政绩。官至兵部右侍郎。致仕卒，年八十。有《海语》、《矩洲集》等。